Susana Atxaerandio Alessanco

Susana Atxaerandio Alessanco (Gasteiz, Araba, 1971 –  Legutio, Araba, 2026ko urtarrilaren 23a) Gasteizko Udaleko langilea izan zen, torturatua eta torturaren aurkako ekintzailea izateagatik ezaguna.

 Bizitza 
Euskal Herrian, torturaren aurkako borrokan ahots garrantzitsua izan zen Susana Atxaerandio. 2002. urtean, atxilotu zutelarik, torturak jasan zituen Guardia Zibilaren partetik, eta azken egunera arte horren lekukotasuna eman zuen. ETAren laguntzailea izatea leporatu zioten, eta elektrodoak jarri zizkioten, kolpeak jaso zituen eta biluzarazi zuten polizia etxean. Hil aurretiko bi hamarkadetan torturaren aurkako borrokan eta biktimei ahotsa emateko lanean jardun zuen.

Honela azaldu zuen gertatutakoa, Espainiako Auzitegi Nazionaleko epailearen aurrean:

2006an, Torturaren Aurkako Taldearen spot bat aurkeztu zuen Unai Romanorekin batera. Elorrion egin zen Torturatuen I. Batzarraren adierazpena irakurri zuen, Edorta Jimenezekin batera. Euskal Herriko Torturatuen Sarean hartu zuen parte. Egia Zorrek Gasteizen urriaren 12an egindako ekitaldiaren bultzatzaileetako izan zen; hor, Guardia Zibilaren desfileak torturaren biktimei eragiten zien mina azaldu zuten.

 Erreferentziak 

 Kanpo estekak 

Kategoria:Gasteiztarrak
Kategoria:Euskal herritar torturatuak
Kategoria:Emakume ekintzaileak